ОБЯСНИТЕЛНА ЗАПИСКА

КЪМ

ОТЧЕТ ЗА ИЗВЪРШЕНИТЕ РАЗХОДИ ВЪВ ВРЪЗКА С МЕРКИТЕ ЗА ПРЕДОТВРАТЯВАНЕ РАЗПРОСТРАНЕНИЕТО НА COVID-19 И ЛЕЧЕНИЕТО МУ, МЕРКИ ЗА ПОДКРЕПА НА БИЗНЕСА И СОЦИАЛНИ МЕРКИ

*28.02.2022 г.*

Извършените разходи от Министерството на транспорта и съобщенията, както и от подчинените администрации, второстепенни разпоредители с бюджет, възлизат общо на **569 185 лева**, както следва:

Централно управление – закупени са лични предпазни средства (маски, ръкавици и дезинфектанти). Разходите са ведомствени и възлизат на **3 990 лева**.

ИА „Автомобилна администрация“ – извършени са ведомствени разходи за предотвратяване разпространението на Covid-19. Закупени са PCR тестове. Извършено е допълнително почистване и дезинфекция. Разходите възлизат на **7 421 лева**.

ИА „Автомобилна администрация“ попада в обхвата на Постановление на МС № 240/31.08.2020 г. и отчита разходи за **персонал** в размер на **378 616 лева.**

ГД „Гражданска въздухоплавателна администрация“ – закупени са лични предпазни средства (маски, ръкавици и дезинфектанти). Разходите са ведомствени и възлизат на **357 лева**.

ИА „Морска администрация“ – направени са разходи във връзка със закупени дезинфектанти, измиващи препарати и лични предпазни средства (маски и ръкавици). Сумата на разходите е **110 лева**.

ИА „Проучване и поддържане на р. Дунав“ – за намаляване на риска от заразяване на служителите в агенцията са закупени маски, миещи и дезинфекциращи средства. Разходите са ведомствени и възлизат на **216 лева**.

Държавен авиационен оператор – закупени са лични предпазни средства (маски, ръкавици и дезинфектанти). Разходите са ведомствени и възлизат на **1 640 лева**.

Национална многопрофилна транспортна болница „Цар Борис III” –Закупени са медикаменти и кислород. Разходите са на стойност **4 365 лева**.

За подкрепа на персонала на първа линия, пряко ангажиран с лечението на Covid-19 болни са изплатени допълнителни възнаграждения в размер на **38 185 лева**, които са за сметка на финансиране от НЗОК.

На персонала са изплатени и **86 520 лева,** които са по „Методика за определяне размера на сумите, заплащани от НЗОК на изпълнители на медицинска помощ за работа при неблагоприятни условия по повод на обявена епидемична обстановка“ № РД-НС-05-9-6/16.02.2021 г.

Многопрофилна транспортна болница – гр. Пловдив – лечебното заведение е определено за лечение на леки и среднотежки пациенти, съмнителни или заразени с Covid-19. От месец март 2020 г. в болницата функционира денонощен кабинет само за пациенти, съмнителни за Covid-19. През 2022 г. болницата продължава да лекува пациенти с коронавирус. Закупени са предпазни маски, дезинфектанти, калцуни и медикаменти, консумативи, реактиви и лекарствени продукти. Разходите са на стойност **13 685 лева**.

За подкрепа на персонала на първа линия, пряко ангажиран с лечението на Covid-19 болни, съгласно чл. 5 от ЗБНЗОК и съгласно „Методика за определяне размера на сумите, заплащани от НЗОК на изпълнители на медицинска помощ за работа при неблагоприятни условия по повод на обявена епидемична обстановка“ № РД-НС-05-9-6/16.02.2021 г. на персонала са изплатени **34 080 лева.**

***Изготвил:***

**…………………….Васил Р. Невенов**

*Главен експерт, дирекция „Финанси”*